Az új generációs XD és XDC új mércét állított fel az iparágban.

**A DAF megnyitja a kereskedelmi és áruterítő fuvarozás jövőjének kapuit**

**A DAF a legmodernebb kereskedelmi és áruterítő tehergépkocsik teljesen új választékát mutatja be a hannoveri IAA Transportation 2022 kiállításon. Az új generációs XD és XDC sorozat új iparági mércét állít fel a minőség, a biztonság, a hatékonyság és a járművezetői kényelem terén. A gyártás idén ősszel kezdődik, 2023-ban pedig a „zéró károsanyag-kibocsátású” akkumulátoros elektromos változatok következnek.**

* Az iparágvezető DAF XF, XG és XG+ alapjai már a kereskedelmi és áruterítő szegmensben is megjelennek
* Sokoldalúság
	+ Az XD és XDC típusok teljes választéka az ügyféligények maradéktalan kielégítésére
	+ Új XDC járművek kereskedelmi és építőipari alkalmazásokhoz
		- Egyedi külső kialakítás robusztus lökhárítóval és hűtőráccsal
		- Nagy terepszög és nagy hasmagasság
* Új szabvány a biztonságban
	+ Nagyméretű szélvédő és oldalablakok alacsony övvonallal
	+ Alacsony helyzetű vezetőfülke
	+ Új „Vision” műszerfal
	+ Járdára néző ablak és felhajtható váltósofőrülés
	+ DAF Digital Vision System, DAF Corner View, DAF City Turn Assist
* Új szabvány a hatékonyságban
	+ Iparágvezető aerodinamika
	+ Új PACCAR MX-11 motor (220 kW/300 LE – 330 kW/450 LE)
	+ Új TraXon automatizált sebességváltó alapfelszereltségként
	+ Kiváló felépítményezhetőség
* Új szabvány a járművezetői kényelemben
	+ Könnyen megközelíthető fülke
	+ Egyedi ülés- és kormányoszlop-beállítási tartományok
	+ Tágas Day, Sleeper és Sleeper High fülkék
	+ Teljesen digitális műszerfal, testre szabható kijelzőkkel
	+ Kiemelkedően kényelmes fekvőhely
	+ Kiváló vezethetőség és kezelhetőség
* Teljesen felkészülve a jövőre
	+ Akkumulátoros elektromos változatok elektromotorok és akkumulátorcsomagok széles választékával
	+ Teljesítmények 170 kW-tól (230 LE) egészen 330 kW-ig (480 LE)
	+ Rendkívül hatékony akkumulátorcsomagok 2, 3, 4 vagy 5 modullal
	+ Egyetlen töltéssel 200 és több mint 500 kilométer közötti „zéró károsanyag-kibocsátású” hatótávolság
* A gyártás 2022 őszén kezdődik

A kereskedelmi és áruterítő alkalmazásokhoz szánt új generációs DAF XD és XDC tehergépkocsik a 2022-es év nemzetközi tehergépkocsijának megválasztott, többszörös díjnyertes XF, XG és XG⁺ távolsági tehergépkocsik alapjait hordozzák. A prémium kategóriájú tulajdonságok, többek között az optimális aerodinamika, a rendkívül hatékony hajtásláncok, a kiváló üléshelyzet, valamint az első osztályú illesztés és felületkezelés már a kereskedelmi és áruterítési szegmensben is élvezhetők.

A kivételesen sokoldalú új, iparágvezető XD és XDC a tengelykonfigurációk, a hajtáslánc konfigurációk és rendkívül kényelmes fülkeváltozatok széles választékát kínálja.

A kereskedelmi és építőipari alkalmazásokhoz szánt 2, 3 és 4 tengelyes XDC szimpla vagy dupla tengely meghajtással lesz kapható, és kivitelének köszönhetően a legnehezebb feladatokkal is meg fog birkózni, még a legmostohább körülmények között is. A nagy terepszöggel (25o) és nagy hasmagassággal (33–39 cm) rendelkező, egyedi külső formatervezésű, masszív tehergépkocsi robusztus lökhárítóval és hűtőráccsal, valamint acél hűtővédő lemezzel van felszerelve. A TraXon automatizált sebességváltó speciális szoftverbeállításokkal támogatja a kiváló vezetési élményt közúton és terepen egyaránt.

**Új szabvány a biztonságban**

Az új generációs DAF XD és XDC esztétikus formatervezését nagyméretű szélvédő, nagy oldalablakok és rendkívül alacsony övvonal jellemzi a kategóriaelső közvetlen látótér biztosítása érdekében. Ez az új XF-nél 17 cm-rel alacsonyabb felfüggesztésű vezetőfülkével és az új, a váltósofőr oldalán kontúros kivitelű „Vision” műszerfallal párosul. Opcióként járdára néző ablak is elérhető, amely a felhajtható váltósofőrüléssel együtt akadálytalan rálátást nyújt a tehergépkocsi váltósofőr oldala mellett közlekedő gyalogosokra és kerékpárosokra.

A kategóriavezető közvetett látótért kialakítása érdekében az új generációs DAF XD és XDC típusoknál a DAF Digital Vision System is elérhető, amely a fő tükröt és a nagy látószögű tükröket váltja fel. A kiváló DAF Corner View saroknézet maximális, nem kevesebb mint 285 fokos rálátást biztosít a fülke váltósofőr oldali A oszlopa körüli területre.

A közúti biztonság további fokozása érdekében a DAF City Turn Assist rendszer vizuális és hallható figyelmeztetésekkel tájékoztatja a járművezetőt, ha a közlekedés más résztvevői, például gyalogosok, kerékpárosok, gépkocsik és motorkerékpárok tartózkodnak a váltósofőr oldali holttérben.

Az új generációs DAF XF, XG és XG⁺ járművekhez hasonlóan a kereskedelmi és áruterítő alkalmazásokhoz készült új, világszínvonalú járművek is kiváló ergonomikus tulajdonságokkal rendelkeznek, a DAF „kezek a kormányon, szemek az úton” elvének köszönhetően. A vezetéssel kapcsolatos összes funkció a kormánykerékről és a kormányoszlop bajuszkapcsolóiról működtethető. A másodlagos vezetési funkciók a műszerfalon a vezető számára könnyen elérhető helyen, logikusan elhelyezett fizikai kapcsolókkal működtethetők.

A maximális biztonság és a lehető legjobb kilátás érdekében a teljesen LED-es külső világítás minden XD és XDC változat esetén az alapfelszereltséghez tartozik. Emellett a fejlett vezetéstámogató rendszerek teljes választéka áll rendelkezésre, beleértve a legújabb generációs AEBS-t, az új kis sebességű pótkocsiféket és a rögzítőfék-rásegítést.

**Új szabvány a hatékonyságban**A kategóriaelső üzemanyag-hatékonyságot és az alacsony CO2-kibocsátást a fülke kiemelkedő aerodinamikájának köszönhetően érték el, mely tulajdonsággal az új generációs XF, XG és XG+ tehergépkocsik is rendelkeznek. A nagy rádiuszok, az ívelt szélvédő, az optimális illesztések, a tükrök helyett alkalmazott digitális kamerák, a tökéletes motor és a fülke alatti légáramlás új etalont teremt az áruterítési és kereskedelmi szegmensben.

A piacvezető járműhatékonyság eléréséhez az új PACCAR MX-11 motor, a TraXon automatizált sebességváltó, az intelligens kipufogógáz-utókezelő rendszer és a hátsó tengely újításait tartalmazó új hajtáslánc is hozzájárul. A DAF Connect flottakezelő rendszer időt takarít meg a távoli szoftverfrissítéseknek köszönhetően.

A PTO-k, felépítményrögzítő modulok és alkalmazás-csatlakozók széles választéka megkönnyíti a felépítményezők munkáját, amelyet az optimális hatékonyság elérése érdekében az alvázkomponensek, például az EAS, az akkumulátorház és az AdBlue®-tartály, valamint az üzemanyagtartályok rendkívül rugalmas elrendezése is támogat.

**Új szabvány a járművezetői kényelemben**Az új generációs DAF XD és XDC még magasabb szintre emeli a kényelmet a kereskedelmi és áruterítő tehergépkocsik vezetői számára.

A fülke megközelíthetősége kategóriaelső, mert a legtöbb áruterítő változat esetében mindössze két fellépő lépcső van, a kormánykerék pedig függőleges helyzetbe mozgatható. Az ülések és a kormánykerék beállítási tartománya példátlan, csakúgy, mint a fülke tágassága, amely a Sleeper High Cab esetében akár a 10 m3 térfogatot is eléri. A Day Cab fülke alapfelszereltségéhez tartozik a megnövelt belső tér, ami a lehető legnagyobb kényelmet és első osztályú tárolóhelyeket biztosít a járművezető számára. A gyári opciók között egy harmadik ülés vagy egy nagyméretű hűtőszekrény is található.

Az új XD és XDC ugyanazzal a lenyűgöző műszerfallal rendelkezik, mint az új generációs XF, XG és XG+ tehergépkocsik, beleértve a kristálytiszta és teljesen digitális műszerfalat is. A nagy, 12 hüvelykes kijelző a járművezető igényei szerint testre szabható. Az opcionális DAF navigációs rendszer és a DAF információs és szórakoztató rendszerei széles választékának működtetéséhez egy rendkívül érzékeny, 10,1 hüvelykes második érintőképernyő is rendelkezésre áll.

A DAF XD és XDC Sleeper és Sleeper High Cab fülkékben a hálóhelyek hossza a kiemelkedően kényelmes alvás érdekében nem kevesebb, mint 2 220 mm, szélessége pedig akár 750 mm. Az új generációs DAF XF, XG és XG⁺ járműveken bevezetett 50 mm vastag fedőmatrac szintén elérhető a tökéletesen kényelmes alváshoz.

Kiváló vezethetőség és kezelhetőség a teljesen új elülső alvázkialakításnak, az új fülkefelfüggesztésnek és az új hátsó tengelyfelfüggesztésnek köszönhetően. Ennek eredményeként az XD-vel és XDC-vel nemcsak dolgozni és benne lakni egy álom, hanem maga a vezetése is örömteli élmény.

**Teljesen felkészülve a jövőre**Az új generációs XD-vel a DAF megnyitotta az áruterítés és a kereskedelmi szállítmányozás jövőjének kapuit. Az új generációs XD kivételes színvonalat képvisel a minőség, a biztonság, a hatékonyság és a járművezetői kényelem terén. Ugyanakkor teljesen új járműplatformot jelent, amely készen áll az alternatív hajtásláncok befogadására. 2023-ban az új DAF XD akkumulátoros elektromos hajtásláncokkal is elérhetővé fog válni. Ezek a „zéró károsanyag-kibocsátású” járművek 170 kW (230 LE) – 350 kW (480 LE) teljesítménytartományú elektromotorokkal és az akár 525 kWh kapacitású akkumulátorcsomagok széles választékával fognak rendelkezni. Ezek az alkalmazástól függően akár 500 kilométernél is nagyobb teljesen elektromos hatótávolságra lesznek képesek.

Az új generációs DAF XD és XDC sorozat a lehető legjobb választás a szállítmányozási üzemeltetők és a járművezetők számára egyaránt. A DAF új, kereskedelmi és áruterítő alkalmazásokra szánt tehergépkocsi-sorozata kiemelkedő sokoldalúságot biztosít, és új etalont teremt a minőség, a biztonság, a hatékonyság és a kényelem terén.

Az új XD sorozat gyártása 2022 őszén kezdődik el, melyet az építőipari alkalmazások számára készült XDC és a teljesen elektromos XD járművek követnek 2023-ban.

Hannover, 2022. szeptember 19.

***Megjegyzés csak a szerkesztőknek***

További információ:

DAF Trucks N.V.

Vállalati kommunikációs főosztály

Rutger Kerstiens, +31 40 214 2874

[www.daf.com](http://www.daf.com)

*Ha a továbbiakban nem kíván sajtóközleményeket kapni a DAF Trucks N.V. vállalattól, akkor kérjük, jelentse ezt a következő címre: Saskia van Zijtveld,* *saskia.van.zijtveld@daftrucks.com*